title: Komisjoni rakendusmäärus (EL) 2016/667, 27. aprill 2016, millega muudetakse nõukogu määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses

text:
               29.4.2016

               ET

               Euroopa Liidu Teataja

               L 115/28

         KOMISJONI RAKENDUSMÄÄRUS (EL) 2016/667,
   27. aprill 2016,
   millega muudetakse nõukogu määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. detsembri 2002. aasta määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses (1), eriti selle artiklit 19,
   ning arvestades järgmist:

               (1)

               Määruse (EÜ) nr 2368/2002 artiklis 19 on sätestatud, et komisjon peab III lisas esitatud liikmesriikide pädevate asutuste nimekirja.

               (2)

               Kimberley protsessi raames pädevate asutuste kontaktandmeid tuleb Belgia, Saksamaa ja Ühendkuningriigi puhul parandada.

               (3)

               Määruse (EÜ) nr 2368/2002 III lisa tuleks vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2368/2002 III lisa asendatakse käesoleva määruse lisaga.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. aprill 2016

            Komisjoni nimel

            asepresident

         Federica MOGHERINI

      (1)  ELT L 358, 31.12.2002, lk 28

      LISA

            „III LISA

               Liikmesriikide pädevate asutuste ja nende ülesannete nimekiri, millele viidatakse nõukogu määruse (EÜ) nr 2368/2002 artiklites 2 ja 19

               BELGIA

                        Federale Overheidsdienst Economie, KMO, Middenstand en Energie, Algemene Directie Economische Analyses en Internationale Economie, Dienst Vergunningen.

                        Service Public Fédéral Economie, PME, Classes moyennes et Energie, Direction générale des Analyses économiques et de l'Economie internationale, Service Licence.

                        Italiëlei 124, bus 71

                        2000 Antwerpen

                        Tel +32 22775459

                        Faks +32 22775461

                        E-post: kpcs-belgiumdiamonds@economie.fgov.be

                  Määrusega (EÜ) nr 2368/2002 nõutavat töötlemata teemantide impordi- ja ekspordikontrolli ja tollikäitlust teostab Belgias ainult:

                        The Diamond Office

                        Hovenierstraat 22

                        2018 Antwerpen

               TŠEHHI VABARIIK

            Määrusega (EÜ) nr 2368/2002 nõutavat töötlemata teemantide impordi- ja ekspordikontrolli ja tollikäitlust teostab Tšehhi Vabariigis ainult järgmine asutus:

                        Generální ředitelství cel

                        Budějovická 7

                        140 96 Praha 4

                        Česká republika

                        Tel +420 261333841 / +420 261333859; mobiil +420 737213793

                        Faks +420 261333870

                        E-post: diamond@cs.mfcr.cz

                  Alaline teenus määratud tolliasutuses – Praha Ruzyně
            Tel +420 220113788 (esmaspäevast reedeni 7.30–15.30)
            Tel +420 220119678 (laupäeval ja pühapäeval kogu päev ning muudel päevadel 15.30–7.30)

               SAKSAMAA

            Määrusega (EÜ) nr 2368/2002 nõutavat töötlemata teemantide impordi- ja ekspordikontrolli (sh liidu sertifikaatide väljastamine) teostab Saksamaal ainult järgmine asutus:

                        Hauptzollamt Koblenz

                        Zollamt Idar-Oberstein

                        Zertifizierungsstelle für Rohdiamanten

                        Hauptstraße 197

                        55743 Idar-Oberstein

                        Tel +49 678156270

                        Faks +496781562719

                        E-post: poststelle.za-idar-oberstein@zoll.bund.de

                  Käesoleva määruse artikli 5 lõike 3, artiklite 6, 9, 10, artikli 14 lõike 3 ning artiklite 15 ja 17 kohaldamisel, eelkõige seoses komisjonile aruandmise kohustusega, tegutseb pädeva Saksamaa asutusena järgmine asutus:

                        Generalzolldirektion

                        – Direktion VI –

                        Recht des grenzüberschreitenden Warenverkehrs/Besonderes Zollrecht

                        Krelingstraβe 50

                        90408 Nürnberg

                        Tel +49 9113763754

                        Faks +49 9113762273

                        E-post: DVIA3.gzd@zoll.bund.de

               PORTUGAL

                        Autoridade Tributária e Aduaneira

                        Direção de Serviços de Regulação Aduaneira

                        R. da Alfândega, 5

                        1149-006 Lissabon

                        Tel +351 218813888/9

                        Faks +351 218813941

                        E-post: dsra@at.gov.pt

                  Määrusega (EÜ) nr 2368/2002 nõutavat töötlemata teemantide impordi- ja ekspordikontrolli ja tollikäitlust teostab Portugalis ainult järgmine asutus:

                        Alfândega do Aeroporto de Lisboa

                        Aeroporto de Lisboa,

                        Terminal de Carga, Edifício 134

                        1750-364 Lissabon

                        Tel +351 210030080

                        Faks +351 210037777

                        E-post: aalisboa-kimberley@at.gov.pt

               RUMEENIA

                        Autoritatea Națională pentru Protecția Consumatorilor

                        (Riiklik Tarbijakaitse Amet)

                        1 Bd. Aviatorilor Nr. 72, sectorul 1 București, România

                        (72 Aviatorilor Bvd., sector 1, Bukarest, Rumeenia)

                        Cod postal (sihtnumber) 011865

                        Tel +40 213184635 / +40 213129890 / +40 213121275

                        Faks: +40 213184635 / +40 213143462

                        www.anpc.ro

               ÜHENDKUNINGRIIK

                        Government Diamond Office

                        Conflict Department

                        Room WH.1.163

                        Foreign and Commonwealth Office

                        King Charles Street

                        London

                        SW1 A 2AH

                        Tel +40 21442070086903 / +40 21442070085797

                        Faks +40 21442070083905

                        E-post: KPUK@fco.gov.uk“


title: Komisjoni rakendusmäärus (EL) nr 307/2012, 11. aprill 2012 , millega kehtestatakse Euroopa Parlamendi ja nõukogu määruse (EÜ) nr 1925/2006 (vitamiinide, mineraaltoitainete ja teatud muude ainete toidule lisamise kohta) artikli 8 rakenduseeskirjad

text:
               12.4.2012

               ET

               Euroopa Liidu Teataja

               L 102/2

         KOMISJONI RAKENDUSMÄÄRUS (EL) nr 307/2012,
   11. aprill 2012,
   millega kehtestatakse Euroopa Parlamendi ja nõukogu määruse (EÜ) nr 1925/2006 (vitamiinide, mineraaltoitainete ja teatud muude ainete toidule lisamise kohta) artikli 8 rakenduseeskirjad
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta, (1) eriti selle artikli 8 lõiget 6,
   ning arvestades järgmist:

               (1)

               Liikmesriikide taotlused või komisjoni algatatud taotlused algatada määruse (EÜ) nr 1925/2006 artikli 8 lõike 2 kohast menetlust keelata, piirata või kontrollida muid aineid kui vitamiine või mineraaltoitaineid või koostisosa, mis sisaldab muid aineid kui vitamiine või mineraaltoitaineid, mida lisatakse toidule või mida kasutatakse toidu valmistamisel, peavad vastama teatavatele tingimustele ning tuleb kehtestada ühtsed eeskirjad nende tingimuste täitmise kontrollimiseks. Üks määruse (EÜ) nr 1925/2006 artikli 8 lõikes 1 sätestatud tingimusi on, et aine tarbitav kogus peaks tunduvalt ületama tavapärasel tasakaalustatud ja vaheldusrikkal toitumisel tarbitava koguse ning aine peaks kujutama tarbijale võimalikku ohtu, mida tõendavad asjakohased teaduslikud andmed. Määruse (EÜ) nr 1925/2006 artikli 8 lõikes 1 on veel sätestatud, et seda menetlust peaks rakendatama ka siis, kui aine kujutab võimalikku terviseohtu muudel põhjustel kui suuresti ületatud normaalne tarbimine. Lisaks on määruse (EÜ) nr 1925/2006 artikli 8 lõikes 1 sätestatud tingimus, et ainet lisatakse toidule või kasutatakse toidu valmistamisel.

               (2)

               Eespool nimetatud tingimuste rakendamiseks peaksid asjaomase aine tarbimiskogused, mis tunduvalt ületavad neid koguseid, mida võiks eeldatavalt tarbida tavatingimustes tasakaalustatult ja vaheldusrikkalt toitudes, kajastama aine tegelikku tarbimist ja mitte teoreetilist oletuslikku tarbitavat kogust ning neid koguseid tuleks hinnata iga juhtumi puhul eraldi, võrdluses aine keskmise tarbitava kogusega üldise täiskasvanud elanikkonna hulgas või muudes elanikkonna rühmades, mille puhul on kindlaks tehtud võimalik oht tarbijale.

               (3)

               Taotlust esitav liikmesriik peaks esitama vajaliku teabe, mis tõendaks, et määruses (EÜ) nr 1925/2006 esitatud tingimused on täidetud. See peaks sisaldama teavet kõnealust ainet sisaldava toidu turule viimise kohta ning kättesaadavaid ja asjakohaseid üldtunnustatud teaduslikke tõendeid, mis seostavad ainet võimaliku ohuga tarbijale. Ainult need taotlused, mille andmete täielikkus on kindlaks tehtud, tuleks edastada Euroopa Toiduohutusametile (edaspidi „amet”) ohutushinnangu andmiseks olemasoleva teabe põhjal. Amet peaks võtma vastu arvamuse aine ohutuse kohta Euroopa Parlamendi ja nõukogu määruse (EÜ) nr 178/2002 (2) artikli 29 lõikes 3 sätestatud tähtaja jooksul. Huvitatud isikutel peaks olema võimalik esitada komisjonile märkusi pärast ameti arvamuse avaldamist.

               (4)

               Määruse (EÜ) nr 1925/2006 artikli 8 lõikes 4 on ette nähtud, et toidukäitlejad või kõik teised asjaomased isikud võivad igal ajal esitada ametile hindamiseks teaduslikke andmeid sisaldava toimiku näitamaks kõnealuse määruse III lisa C osas loetletud aine ohutust, kui on täidetud tingimus, et seda kasutatakse toidus või toidugrupis, ja selgitatakse sellise kasutamise eesmärki. Iga selline toidukäitleja või huvitatud isiku esitatud toimik peaks põhinema ameti poolt vastuvõetud ja heakskiidetud juhistel, nagu juhis toidu valmistamisel kasutada kavatsetavate toitainete ja muude toidu koostisosade allikate esitamiseks ohutushinnangu tegemiseks või mõni muu sellise juhise edasiarendatud versioon.

               (5)

               Selleks, et komisjon saaks nõutud tähtaja jooksul teha otsuse määruse (EÜ) nr 1925/2006 III lisa C osas loetletud aine kohta, tuleks läbi vaadata ainult need toimikud, mis on esitatud 18 kuu jooksul alates aine lisamisest kõnealusesse lisasse. Selleks, et komisjon saaks teha otsuse ettenähtud aja jooksul peaks amet esitama oma arvamuse aine ohutuse kohta üheksa kuu jooksul alates sellest, millal nad saavad kätte toimiku, mis on hinnatud kehtivaks ja täielikuks vastavalt ameti poolt vastuvõetud ja heakskiidetud juhistele.

               (6)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Sisu
   Käesoleva määrusega kehtestatakse määruse (EÜ) nr 1925/2006 artikli 8 rakenduseeskirjad ning eelkõige

               a)

               tingimused määruse (EÜ) nr 1925/2006 artikli 8 lõigetes 1 ja 2 osutatud menetluse kasutamiseks ning

               b)

               määruse (EÜ) nr 1925/2006 artikli 8 lõigetes 4 ja 5 osutatud menetlus seoses sama määruse III lisa C osas loetletud ainetega.

         Artikkel 2
   Mõisted
   Käesolevas määruses kasutatakse järgmisi mõisteid:
   a)   „taotlus”– liikmesriigi poolt komisjonile teabe, sealhulgas teaduslike andmete esitamine eesmärgiga algatada määruse (EÜ) nr 1925/2006 artikli 8 lõike 2 kohane menetlus;
   b)   „toimik”– määruse (EÜ) nr 1925/2006 artikli 8 lõigetes 4 ja 5 osutatud toimik, mille on ametile esitanud toidukäitleja või huvitatud isik;
   c)   „turuleviimine”– turuleviimine, nagu on määratletud määruse (EÜ) nr 178/2002 artikli 3 lõikes 8.
   Artikkel 3
   Taotlusele esitatavad nõuded
   1.   Hinnates tingimusi, mille alusel kõnealust ainet lisatakse toidule või kasutatakse toidu valmistamisel, nagu on sätestatud määruse (EÜ) nr 1925/2006 artikli 8 lõikes 1, võetakse arvesse, kas toitu, millele on lisatud kõnealune aine, viiakse turule ühes või mitmes liikmesriigis.
   2.   Liikmesriigid võivad komisjonile taotluse esitada, kui lõikes 1 nimetatud hindamisel ilmneb vähemalt üks järgmistest:

               a)

               võimalik oht tarbijale on seotud aine tarbimisega tunduvalt suuremas koguses, kui seda võiks eeldatavalt tarbida tavatingimustes tasakaalustatult ja vaheldusrikkalt toitudes nende tingimuste juures, mille alusel kõnealust ainet lisatakse toidule või kasutatakse toidu valmistamisel;

               b)

               võimalik oht tarbijale on seotud kõnealuse aine tarbimisega üldise täiskasvanud elanikkonna hulgas või muus kindlaksmääratud elanikkonna rühmas, kelle puhul on kindlaks tehtud võimalik oht tarbijale.

         3.   Käesoleva määruse tähenduses peavad need tingimused, mille tagajärjel asjaomase aine tarbimiskogused tunduvalt ületavad neid koguseid, mida võiks eeldatavalt tarbida tavatingimustes tasakaalustatult ja vaheldusrikkalt toitudes, esinema tegelikus olukorras ning neid tingimusi tuleb hinnata iga juhtumi puhul eraldi, võrdluses asjaomase aine keskmise tarbimisega üldise täiskasvanud elanikkonna hulgas või muudes elanikkonna rühmades, kelle puhul on tõstatatud küsimus tervist ohustava mõju kohta.
   4.   Käesoleva artikli lõigetes 1, 2 ja 3 sätestatud tingimusi ja nõudeid ning käesoleva määruse artiklis 4 sätestatud nõudeid kohaldatakse mutatis mutandis, kui komisjon on algatanud määruse (EÜ) nr 1925/2006 artikli 8 kohase menetluse.
   Artikkel 4
   Taotluse sisu
   1.   Taotlus sisaldab kättesaadavaid ja asjakohaseid üldtunnustatud teaduslikke tõendeid, mis tõestavad, et määruse (EÜ) nr 1925/2006 artikli 8 lõike 1 kohased tingimused on täidetud, ning hõlmab järgmist:

               a)

               tõendeid asjaomase aine lisamise kohta toidule või selle kasutamist toidu valmistamisel.
               Sellised tõendid sisaldavad teavet kõnealust ainet sisaldavate toitude turuleviimise kohta, nagu on viidatud käesoleva määruse artikli 3 lõikes 1;

               b)

               artikli 3 lõike 2 punktis a viidatud juhtudel tõendeid selle kohta, et artikli 3 lõike 3 kohase hindamise põhjal ületab asjaomase aine tarbimine suuresti tarbimist tavatingimustes tasakaalustatult ja vaheldusrikkalt toitudes.
               Sellised tõendid sisaldavad teaduslikke andmeid, mis kirjeldavad kõnealuse aine tegelikku omastamist toidu kaudu; need on saadud kõige viimastest kättesaadavatest uuringutest toidu kaudu omastamise kohta või toidu tarbimise uuringutest. Arvesse võib võtta toitusid, millele kõnealust ainet on lisatud ja/või kõnealust ainet sisaldavaid toidulisandeid. Taotluse esitamisel näitavad liikmesriigid, kuidas nad määratlevad „tavatingimustes tasakaalustatud ja vaheldusrikast toitumist”;

               c)

               tõendeid võimaliku ohu kohta tarbijale kõnealuse aine tarbimisel.
               Sellised tõendid peavad sisaldama asjakohaseid teaduslikke andmeid, sealhulgas ka avaldamata kinnitatud aruandeid, riikliku riskihindamisasutuse teaduslikke arvamusi või sõltumatuid ja retsenseeritud artikleid. Esitatakse teaduslike andmete kokkuvõte ja teaduslike andmete viidete loetelu.

         2.   Komisjon võib nõuda, et liikmesriik esitaks selgitusi või täiendavat teavet, kui taotlus ei ole täielik.
   3.   Komisjon avaldab liikmesriigi iga täieliku taotluse oma ametlikul veebisaidil.
   4.   Pärast liikmesriigiga konsulteerimist saadab komisjon ametile taotluse koos kogu saadaoleva teabega. Amet võtab vastu teadusliku arvamuse määruse (EÜ) nr 178/2002 artikli 29 lõikes 3 sätestatud tähtaja jooksul.
   5.   Huvitatud isikud võivad esitada komisjonile märkusi 30 päeva jooksul pärast ameti arvamuse avaldamist.
   Artikkel 5
   III lisa C osas loetletud aine
   1.   Toimik, mille toidukäitleja või mõni muu huvitatud isik esitab ametile eesmärgiga teha ohutushinnang määruse (EÜ) nr 1925/2006 III lisa C osasse kantud aine kohta vastavalt määruse (EÜ) nr 1925/2006 artikli 8 lõikega 4 ette nähtud menetlusele, peab põhinema toiduohutusameti poolt vastu võetud või heaks kiidetud asjakohastel juhistel, et seda saaks lugeda kehtivaks.
   Juhul, kui amet ei loe toimikut kehtivaks esimese lõigu tähenduses, teavitab amet sellest toimiku esitanud toidukäitlejat või huvitatud isikut ning komisjoni, viidates põhjustele, miks toimikut ei peeta kehtivaks.
   2.   Amet võtab määruse (EÜ) nr 1925/2006 artikli 8 lõikes 5 sätestatud otsuse tegemiseks kehtiva toimikuna arvesse vaid neid toimikuid, mis on esitatud 18 kuu jooksul pärast määruse (EÜ) nr 1925/2006 artikli 8 lõike 2 kohast otsust, millega kõnealune aine lisati määruse (EÜ) nr 1925/2006 III lisa C osasse.
   Artikkel 6
   Ameti arvamus
   1.   Amet annab oma arvamuse käesoleva määruse artikli 5 lõikes 1 viidatud toimikute kohta üheksa kuu jooksul pärast kehtiva toimiku kättesaamist. Amet hindab toimiku kehtivust 30 päeva jooksul alates toimiku kättesaamisest.
   2.   Amet võib nõuda toidukäitlejalt või huvitatud isikult toimikus esitatud andmete või teabe täiendamist määratud aja jooksul. Kui amet nõuab toidukäitlejalt või mõnelt muult huvitatud isikult täiendavat teavet, siis pikendatakse lõikes 1 nimetatud tähtaega kuni kolm kuud ainult üks kord ning see hõlmab aega, mis kulub toidukäitlejal või mõnel muul huvitatud isikul täiendava teabe esitamiseks. Toidukäitleja või huvitatud isik esitab nõutud teabe 15 päeva jooksul ameti teate kättesaamisest.
   Artikkel 7
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. aprill 2012

            Komisjoni nimel

            president

         José Manuel BARROSO

      (1)  ELT L 404, 30.12.2006, lk 26.

      (2)  EÜT L 31, 1.2.2002, lk 1.


title: Komisjoni rakendusmäärus (EL) nr 407/2014, 23. aprill 2014 , millega kiidetakse heaks olemasoleva toimeaine transflutriini kasutamine tooteliiki 18 kuuluvates biotsiidides  EMPs kohaldatav tekst

text:
               24.4.2014

               ET

               Euroopa Liidu Teataja

               L 121/14

         KOMISJONI RAKENDUSMÄÄRUS (EL) nr 407/2014,
   23. aprill 2014,
   millega kiidetakse heaks olemasoleva toimeaine transflutriini kasutamine tooteliiki 18 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:

               (1)

               Komisjoni määrusega (EÜ) nr 1451/2007 (2) on kehtestatud selliste toimeainete loetelu, mida on vaja hinnata nende kandmiseks Euroopa Parlamendi ja nõukogu direktiivi 98/8/EÜ (3) I, IA või IB lisasse. Transflutriin kuulub kõnealusesse loetellu.

               (2)

               Transflutriini on hinnatud vastavalt direktiivi 98/8/EÜ artikli 11 lõikele 2 seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 18 (insektitsiidid, akaritsiidid ja tooted muude lülijalgsete tõrjeks), mis vastab määruse (EL) nr 528/2012 V lisas määratletud tooteliigile 18.

               (3)

               Referentliikmesriigiks määratud Madalmaad esitasid 13. juulil 2010 komisjonile pädeva asutuse aruande ja soovituse vastavalt määruse (EÜ) nr 1451/2007 artikli 14 lõigetele 4 ja 6.

               (4)

               Komisjon ja liikmesriigid vaatasid pädeva asutuse aruande läbi. Määruse (EÜ) nr 1451/2007 artikli 15 lõike 4 kohaselt lisati läbivaatamise tulemused hindamisaruandesse, mis vaadati alalises biotsiidide komitees läbi 13. märtsil 2014.

               (5)

               Kõnealusest hindamisaruandest selgub, et eeldatavasti vastavad biotsiidid, mida kasutatakse tooteliiki 18 kuuluva tootena ja mis sisaldavad transflutriini, direktiivi 98/8/EÜ artiklis 5 sätestatud nõuetele, kui on täidetud teatavad kasutust reguleerivad nõuded ja tingimused.

               (6)

               Seepärast on asjakohane kiita heaks transflutriini kasutamine tooteliiki 18 kuuluvates biotsiidides, kui on täidetud kõnealused nõuded ja tingimused.

               (7)

               Kuna hindamine ei hõlmanud nanomaterjale, ei tohiks ka heakskiitmine hõlmata kõnealuseid materjale vastavalt määruse (EL) nr 528/2012 artikli 4 lõikele 4.

               (8)

               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda kaasnevate uute nõuete täitmiseks.

               (9)

               Käesoleva määrusega ettenähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Transflutriin kiidetakse heaks toimeainena, mida kasutatakse tooteliiki 18 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. aprill 2014

            Komisjoni nimel

            president

         José Manuel BARROSO

      (1)  ELT L 167, 27.6.2012, lk 1.

      (2)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).

      (3)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).

      LISA

                  Tavanimetus

                  IUPACi nimetus
                  Identifitseerimisnumbrid

                  Toimeaine minimaalne puhtusaste (1)

                  Heakskiitmise kuupäev

                  Heakskiitmise lõppkuupäev

                  Tooteliik

                  Eritingimused (2)

                  Transflutriin

                  IUPACi nimetus:
                  2,3,5,6-tetrafluorobensüül-(1R,3S)-3-(2,2-diklorovinüül)-2,2-dimetüültsüklopropaankarboksülaat
                  või
                  2,3,5,6-tetrafluorobensüül-(1R)-trans-3-(2,2-diklorovinüül)-2,2-dimetüültsüklopropaankarboksülaat
                  EÜ nr: 405-060-5
                  CASi nr: 118712-89-3

                  965 g/kg 1R-trans-konfiguratsiooni

                  1. november 2015

                  31. oktoober 2025

                  18

                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Loa andmisel kohaldatakse järgmist tingimust:
                  Arvestades ohtu vee-, sette- ja mullakeskkonnale, ei kasutata transflutriini sisetingimustes kasutatavates aurustites ega putukatõrjevahendites, kui toote turustusloa taotluses ei ole võimalik tõendada, et riske saab lubatud tasemeni vähendada.

         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 8 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.

         (2)  Määruse (EL) nr 528/2012 VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil aadressil http://ec.europa.eu/comm/environment/biocides/index.htm.


title: Komisjoni rakendusmäärus (EL) nr 250/2012, 21. märts 2012 , millega muudetakse rakendusmäärust (EL) nr 961/2011, millega kehtestatakse eritingimused Jaapanist pärit või Jaapanist lähetatud sööda ja toidu impordi suhtes pärast Fukushima tuumaelektrijaamas toimunud avariid  EMPs kohaldatav tekst

text:
               22.3.2012

               ET

               Euroopa Liidu Teataja

               L 82/3

         KOMISJONI RAKENDUSMÄÄRUS (EL) nr 250/2012,
   21. märts 2012,
   millega muudetakse rakendusmäärust (EL) nr 961/2011, millega kehtestatakse eritingimused Jaapanist pärit või Jaapanist lähetatud sööda ja toidu impordi suhtes pärast Fukushima tuumaelektrijaamas toimunud avariid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002 (millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused), (1) eriti selle artikli 53 lõike 1 punkti b alapunkti ii,
   ning arvestades järgmist:

               (1)

               Määruse (EÜ) nr 178/2002 artikliga 53 on ette nähtud võimalus võtta asjakohaseid liidu kiireloomulisi meetmeid kolmandast riigist imporditud toidu või sööda suhtes, et kaitsta inimeste või loomade tervist või keskkonda, kui riski ei saa rahuldavalt kontrollida liikmesriikide võetavate meetmete abil.

               (2)

               Pärast Fukushima tuumaelektrijaamas 11. märtsil 2011 toimunud avariid on komisjonile teatatud, et radionukliidide tase Jaapanist pärit teatavas toidus ületab Jaapanis kohaldatavaid häiretasemeid. Selline saastumine võib ohustada inimeste ja loomade tervist liidus ja seepärast võeti vastu komisjoni rakendusmäärus (EL) nr 961/2011 (2).

               (3)

               Rakendusmääruses (EL) nr 961/2011 on sätestatud, et määrusega hõlmatud toodete saadetistega peab kaasas olema Jaapani pädeva asutuse volitatud esindaja allkirjastatud deklaratsioon, milles kinnitatakse muu hulgas, kust on saadetis pärit ja kustkohast see lähetatakse. Muus osas võib deklaratsioonis esitatav teave varieeruda, olenevalt sellest, kas tooted pärinevad või on lähetatud Fukushima tuumajaama lähedal asuvast prefektuurist või mitte.

               (4)

               Fukushima prefektuurist ja kümnest selle lähedal asuvast prefektuurist pärit tootesaadetiste puhul peavad Jaapani ametiasutused tõendama, et need ei sisalda rakendusmääruse (EL) nr 961/2011 II lisas sätestatud lubatud piirmäärasid ületavas koguses radionukliide tseesium-134 ja tseesium-137. Lisaks peavad pädevad asutused kontrollima piiripunktides ja liitu sisenemiseks määratud kohtades vähemalt 10 % saadetisest, tehes identsuse ja füüsilist kontrolli, samuti laborianalüüse tseesium-134 ja tseesium-137 tuvastamiseks.

               (5)

               Fukushima prefektuurist ja kümnest selle lähedal asuvast prefektuurist pärit toodete saadetiste puhul peavad Jaapani ametiasutused tõendama, et need ei ole transportimisel kokku puutunud radioaktiivsete ainetega. Lisaks nimetatud juhule peavad pädevad asutused ka Jaapani muudest prefektuuridest pärinevate saadetiste korral kontrollima piiripunktides ja liitu sisenemiseks määratud kohtades vähemalt 20 % saadetisest, tehes identsus- ja füüsilist kontrolli, samuti laborianalüüse tseesium-134 ja tseesium-137 tuvastamiseks.

               (6)

               Piiripunktide ja liitu sisenemiseks määratud kohtade pädevate asutuste poolt vastavalt rakendusmäärusele (EL) nr 961/2011 tehtud kontrolli ja laborianalüüside tulemused näitavad, et Jaapani ametisutused rakendavad liitu eksportimiseks mõeldud toidu ja sööda kontrollimise meetmeid täpselt ja tõhusalt. Seega on asjakohane vähendada kõnealuste toodete saadetiste kontrollimise sagedust piiripunktide ja liitu sisenemiseks määratud kohtade pädevate asutuste poolt.

               (7)

               Rakendusmääruse (EL) nr 961/2011 kohaldamise tähtaeg on 31. märts 2012. Jaapani pädevad asutused jätkavad radioaktiivsuse taseme jälgimist toidus ja söödas. Jälgimise tulemusena on selgunud, et teatavas toidus ja söödas Fukushima tuumaelektrijaama läheduses asuvates prefektuurides on radioaktiivsuse tase jätkuvalt üle häiretaseme. Seepärast on asjakohane pikendada rakendusmäärusega (EL) nr 961/2011 kehtestatud meetmete kohaldamise tähtaega.

               (8)

               Seepärast on rakendusmäärust (EL) nr 961/2011 vaja vastavalt muuta.

               (9)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Muudatussätted
   Rakendusmäärust (EL) nr 961/2011 muudetakse järgmiselt.

               1)

               Artikli 5 lõike 1 punkt b asendatakse järgmisega:

                           „b)

                           identsuse ja füüsilist kontrolli, sealhulgas laboratoorset analüüsimist, et kindlaks teha tseesium-134 ja tseesium-137 sisaldus, vähemalt

                                       —

                                       5 % artikli 2 lõike 3 punktis d osutatud toodete saadetiste puhul ja

                                       —

                                       10 % artikli 2 lõike 3 punktides b ja c osutatud toodete saadetiste puhul.”

               2)

               Artikli 10 teises lõigus asendatakse kuupäev „31. märts 2012” järgmiselt: „31. oktoobrini 2012”.

         Artikkel 2
   Jõustumine
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2012

            Komisjoni nimel

            president

         José Manuel BARROSO

      (1)  EÜT L 31, 1.2.2002, lk 1.

      (2)  ELT L 252, 28.9.2011, lk 10.


title: Komisjoni rakendusmäärus (EL) 2017/704, 19. aprill 2017, millega muudetakse määrust (EÜ) nr 891/2009, millega avatakse teatavad ühenduse tariifikvoodid suhkrusektoris ja sätestatakse nende haldamine

text:
                  20.4.2017

                  ET

                  Euroopa Liidu Teataja

                  L 104/4

            KOMISJONI RAKENDUSMÄÄRUS (EL) 2017/704,
      19. aprill 2017,
      millega muudetakse määrust (EÜ) nr 891/2009, millega avatakse teatavad ühenduse tariifikvoodid suhkrusektoris ja sätestatakse nende haldamine
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 187,
      ning arvestades järgmist:

                  (1)

                  Ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule (2) kirjutati alla 16. juunil 2008 ning see jõustus 1. juunil 2015. Stabiliseerimis- ja assotsieerimislepingu artikli 27 lõikega 3 on ette nähtud Bosniast ja Hertsegoviinast pärit, kombineeritud nomenklatuuri rubriikidesse 1701 ja 1702 kuuluvate põllumajandustoodete suhtes tollimaksuvaba import liitu 12 000 tonni suuruse aastase tariifikvoodi piires.

                  (2)

                  Ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokoll (3) (edaspidi „protokoll“) allkirjastati 15. detsembril 2016. Nõukogu otsusega (EL) 2017/75 (4) kiideti heaks protokolli Euroopa Liidu ja selle liikmesriikide nimel allkirjastamine ja ajutine kohaldamine.

                  (3)

                  Protokolli artikli 2 lõikega 1 on ette nähtud Bosniast ja Hertsegoviinast pärit suhkru suhtes kehtivate tariifikvootide muudatused alates 1. veebruarist 2017. Asjaomast aastast suhkru tariifikvooti suurendati 12 000 tonnilt 13 210 tonnini.

                  (4)

                  Komisjoni määrusega (EÜ) nr 891/2009 (5) on ette nähtud tariifikvootide avamine ja nende haldamine suhkrusektoris (sealhulgas Bosniast ja Hertsegoviinast pärit suhkur). Seepärast on vaja protokollis sätestatud suhkru tariifikvootide rakendamiseks kõnealust määrust vastavalt muuta.

                  (5)

                  Kuna protokolli kohaldatakse alates 1. veebruarist 2017, tuleks kavandatud muudatusi kohaldada alates samast kuupäevast ning need peaksid jõustuma nende avaldamise päeval.

                  (6)

                  Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Määrust (EÜ) nr 891/2009 muudetakse järgmiselt.

                  1)

                  Artikli 1 punkt f asendatakse järgmisega:

                              „f)

                              ühelt poolt Euroopa ühenduste ja selle liikmesriikide ning teiselt poolt Bosnia ja Hertsegoviina vahelise stabiliseerimis- ja assotsieerimislepingu (*1) artikli 27 lõige 3, mida on muudetud ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokolliga (*2);

                     (*1)  ELT L 164, 30.6.2015, lk 2."

                     (*2)  ELT L 12, 17.1.2017, lk 3.“"

                  2)

                  I lisa II osa asendatakse käesoleva määruse lisaga.

            Artikkel 2
      Käesolev määrus jõustub Euroopa Liidu Teatajas avaldamise päeval.
      Seda kohaldatakse alates 1. veebruarist 2017.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 19. aprill 2017

               Komisjoni nimel

               president

            Jean-Claude JUNCKER

         (1)  ELT L 347, 20.12.2013, lk 671.

         (2)  ELT L 164, 30.6.2015, lk 2.

         (3)  ELT L 12, 17.1.2017, lk 3.

         (4)  Nõukogu 21. novembri 2016. aasta otsus (EL) 2017/75 ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokolli liidu ja selle liikmesriikide nimel allkirjastamise ja ajutise kohaldamise kohta (ELT L 12, 17.1.2017, lk 1).

         (5)  Komisjoni 25. septembri 2009. aasta määrus (EÜ) nr 891/2009, millega avatakse teatavad ühenduse tariifikvoodid suhkrusektoris ja sätestatakse nende haldamine (ELT L 254, 26.9.2009, lk 82).

         LISA

               „II osa: Balkani suhkur

                        Kolmas riik või tolliterritooriumid

                        Jrk-nr

                        CN-kood

                        Kogused (tonnides)

                        Kvoodijärgne tariif (eurot/t)

                        Albaania

                        09.4324

                        1701  ja 1702

                        1 000

                        0

                        Bosnia ja Hertsegoviina

                        09.4325

                        1701  ja 1702

                        13 210

                        0

                        Serbia

                        09.4326

                        1701  ja 1702

                        181 000

                        0

                        Endine Jugoslaavia Makedoonia vabariik

                        09.4327

                        1701  ja 1702

                        7 000

                        0“


title: Komisjoni rakendusmäärus (EL) nr 243/2011, 11. märts 2011 , millega registreeritakse kaitstud päritolunimetuste ja kaitstud geograafiliste tähiste registris nimetus [ „Oravský korbáčik” (KGT)]

text:
               12.3.2011

               ET

               Euroopa Liidu Teataja

               L 66/19

         KOMISJONI RAKENDUSMÄÄRUS (EL) nr 243/2011,
   11. märts 2011,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Oravský korbáčik” (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
   ning arvestades järgmist:

               (1)

               Vastavalt määruse (EÜ) nr 510/2006 artikli 6 lõike 2 esimesele lõigule avaldati Euroopa Liidu Teatajas Slovakkia taotlus registreerida nimetus „Oravský korbáčik” (2).

               (2)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealune nimetus registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. märts 2011

            Komisjoni nimel presidendi eest

            komisjoni liige

         Dacian CIOLOŞ

      (1)  ELT L 93, 31.3.2006, lk 12.

      (2)  ELT C 188, 13.7.2010, lk 15.

      LISA
      Aluslepingu I lisas loetletud inimtoiduks ettenähtud põllumajandustooted:

         Klass 1.3.   Juust

      SLOVAKKIA
      Oravský korbáčik (KGT)


title: Komisjoni rakendusmäärus (EL) 2017/550, 23. märts 2017, milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas seitsmendas osalises hankemenetluses

text:
               24.3.2017

               ET

               Euroopa Liidu Teataja

               L 79/6

         KOMISJONI RAKENDUSMÄÄRUS (EL) 2017/550,
   23. märts 2017,
   milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas seitsmendas osalises hankemenetluses
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 32,
   ning arvestades järgmist:

               (1)

               Komisjoni rakendusmäärusega (EL) 2016/2080 (3) on avatud lõssipulbri müük hankemenetluse teel.

               (2)

               Seitsmenda osalise hankemenetluse raames saadud pakkumusi arvesse võttes ei tuleks kindlaks määrata madalaimat müügihinda.

               (3)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärusega (EL) 2016/2080 avatud hankemenetluse raames toimuvas seitsmendas osalises hankemenetluses, mis käsitleb lõssipulbri müüki ja mille puhul pakkumuste esitamise tähtaeg lõppes 21. märtsil 2017, ei kehtestata madalaimat müügihinda.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. märts 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 206, 30.7.2016, lk 71.

      (3)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).